
                                                                       ANEXA LA HOTĂRÂREA NR.437/2018
Regulament  
de organizare şi funcţionare a 

Pieţelor  Volante în Municipiul Craiova
2018

C U P R I N S
Capitolul I Prevederi generale ….......................................................................... 3 - 5

Capitolul II Tipul pietei si categoria de marfuri comercializate …................…..... 5 - 6

Capitolul III Planul pietei …................................................................................ 6 - 7
Capitolul IV Prezentarea ansamblului pietei si a platoului …............................... 7 - 7
Capitolul V Admiterea unui producator in piata ….............................................. 7 - 9
Capitolul VI Serviciile prestate utilizatorilor pietei …........................................... 9 - 9
Capitolul VII Drepturile si obligatiile utilizatorilor pietei ..................................... 10 - 11
Capitolul VIII Drepturile si obligatiile inspectorului de 

specialitate/ inspectorului cu atributii de dministrare a pietei …........................... 11 - 12
Capitolul IX Sanctiuni …......................................................................................... 12 - 13

Capitolul X Dispozitii tranzitorii finale …............................................................. 13 - 13
CAPITOLUL I

PREVEDERI GENERALE
Art. 1. Denumirea pieţei. (1) Piaţa organizată de S.C. Piete si Targuri Craiova SRL,este denumită „Piaţă Volantă”. Aceasta transpune în practică politica publică de susţinere a lanţurilor scurte alimentare, de vânzare directă a produselor agricole traditionale şi de promovare a alimentaţiei sănătoase şi producţiei agricole sustenabile. 
(2) Scopul înfiinţării pieţei este valorificarea şi desfacerea produselor agricole şi agroalimentare locale/ tradiţionale, la preţ de producător şi sustinerea producătorilor în comercializarea/ vânzarea directă a produselor obţinute în ferma/ gospodăria proprie. 

(3) Obiectivul - Promovare produselor alimentare tradiționale autentice, locale, în vederea dezvoltării micilor producători. 

Art. 2. Sediul pieţei. Piaţa volantă se organizează şi funcţionează în municipiul Craiova, in locatii aprobate de Consiliul Local al Municipiului Craiova si este administrată de S.C. Piete si Targuri Craiova SRL . 
Art. 3. Piaţa volantă este înfiinţată prin Hotărârea Consiliului Local al Municipiului Craiova şi se organizează şi funcţionează conform prezentului regulament, care stabileşte regulile generale de exercitare a formelor specifice de comerţ cu amănuntul în cadrul acesteia şi cerinţele minime de dotare necesare realizării acestor activităţi, în vederea asigurării cadrului organizatoric pentru facilitarea vânzării direct către consumatori a produselor agricole şi agroalimentare locale şi/sau tradiţionale produse în fermele/ gospodăriile proprii ale producătorilor agricoli. 
Art. 4. 

Beneficiari. (1) Beneficiarii organizării şi desfăşurării pieţei volante sunt comercianţii (agenti economici) si  producătorii agricoli, acestia urmand sa achite tarife aprobate de Consiliul Local al Municipiului Craiova. 
(2) În înţelesul prezentului Regulament, termenii şi expresiile de mai jos se definesc astfel: 

- Piaţa volantă este definită ca o structură de vânzare, dotată cu standuri și vitrine frigorifice dotate corespunzător, având utilităţile asigurate (apa, canal, electricitate), destinată comerţului cu amănuntul către consumatorii; 

- Producători - persoane fizice şi juridice ce desfăşoară o activitate de producţie și procesare de produse agricole primare în mod individual sau în orice formă asociativă; aceştia pot fi: 

a) Producători agricoli – persoane fizice: deţinători de atestate de producător valabile, care deţin şi carnete de comercializare a produselor din sectorul agricol pentru toate produsele comercializatedocumente eliberate de autorităţile competente, în condiţiile legii, indiferent că sunt înscrişi sau nu într-o formă asociativă (grup de producători, asociaţii de producători, cooperative agricole); 

b) Producători agricoli organizaţi în baza Ordonanţei de urgenţă a Guvernului nr. 44/ 2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare, care comercializează doar producţia obţinută în propria fermă/ gospodărie, sau produse obținute prin procesarea exclusivă a materiei primă produsă în ferma proprie și care deţin cod de înregistrare fiscală cu activitate principală cultivare/ producţie și fac dovada deținerii de animale și/sau terenuri cultivate conform cerințelor prezentului regulament; 

c) Producători locali organizaţi în baza Ordonanţei de urgenţă a Guvernului nr. 44/ 2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare, care comercializează produse obţinute în unitatea proprie, care deţin cod de înregistrare fiscală cu activitate principală producţie și fac dovada obținerii produselor din utilizarea de materie primă locală obținută de la producătorii agricoli definiți la lit. a) și b) 

d) materie primă locală – reprezintă ingredientul principal al unui produs utilizat în rețeta de fabricație, care provine de la producătorul agricol local, așa cum au fost definiti la lit. a) și b), proveniență demonstrată cu documente doveditoare: fila carnet de comercializare pentru producătorii definiți la lit. a) respectiv contract și factură pentru producătorii definiți la lit. b)., documente disponibile permanent la punctul de comercializare. 

Beneficiarii direcţi ai proiectului sunt: 

- Comenciantii (agenti economici) si producătorii agricoli care desfăşoară activităţi agricole şi comercializează produsele, realizate în sau din ferma/gospodăria/unitatea proprie; 

Beneficiarii indirecţi ai proiectului sunt: locuitorii judeţului Dolj; 

Trasabilitate - caracteristica unui sistem de a evidenția parcursul invers până la originea materiei prime, pe baza unor documente și înregistrări succesive; Activitate economică în sectorul agricol - activitatea desfăşurată în propria fermă/gospodărie de un producător agricol persoană fizică, pentru obţinerea unor produse agricole care depăşesc necesarul de consum propriu şi sunt destinate vânzării pe piaţă; 
Produse perisabile – produse care se strică, se alterează ușor (în anumite condiţii de temperatură şi păstrare): carne, produse din carne, lapte, produse procesate din lapte, ouă, etc. 

Punct de vânzare – un spațiu delimitat și numerotat corespunzător în cadrul pieței volante, echipat corespunzător sectorului în care este amplasat și operat de unul sau doi producători. 
Art. 5. 

Cadrul legislativ care trebuie respectat: 

- Legea nr. 70/2018 privind modificarea și completarea Legii nr. 145/2014 pentru stabilirea unor măsuri de reglementare a pieței produselor din sectorul agricol;
- Legea nr. 145/ 2014 privind stabilirea unor măsuri de reglementare a pieţei produselor din sectorul agricol, cu modificările şi completările ulterioare; 
- Hotărârea Guvernului nr. 348/ 2004 privind exercitarea comerţului cu produse şi servicii de piaţă în unele zone publice, cu modificările şi completările ulterioare, 

- Ordinul ANSVSA nr. 111/ 2008 privind aprobarea Normei sanitar-veterinare şi pentru siguranţa alimentelor privind procedura de înregistrare sanitară veterinară şi pentru siguranţa alimentelor, a activităţilor de obţinere şi de vânzare directă şi/sau cu amănuntul a produselor de origine animală sau nonanimală, precum şi a activităţilor de producţie, procesare, depozitare, transport şi comercializare a produselor alimentare de origine nonanimală, 

- Hotărârea Guvernului. nr. 924/ 2005 privind aprobarea Regulilor generale pentru igiena produselor alimentare, 

- Ordinul ministrului agriculturii şi dezvoltării rurale nr. 724/ 2013 privind atestarea produselor tradiţionale, 

- Legea nr. 215/ 2001 a administraţiei publice locale, republicată, cu modificările şi completările ulterioare, 

- Ordonanţa de Guvern nr. 71/ 2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare, 

- Hotărârea Guvernului nr. 955/ 2004 pentru aprobarea reglementărilor cadru de aplicare a O.G. 71/ 2002, 

- orice alte acte normative incidente. 
CAPITOLUL II

TIPUL PIEŢEI ŞI CATEGORIA DE MĂRFURI COMERCIALIZATE

Art. 6. 
Piaţa volantă este o structură de vânzare compusa din mese, standuri sau spaţii frigorifice puse la dispoziţia utilizatorilor de S.C. Piete si Targuri Craiova SRL, având utilităţile asigurate, destinată exercitării comerţului cu amănuntul de produse agroalimentare locale. 
Art. 7. (1) Natura produselor. În Piaţa volantă se comercializează următoarele categorii de produse: 

a) Fructe ; 

b) Legume ; 

c) Produse din carne – 100% de la animale ; 

d) Pește proaspăt, sărat și/ sau afumat – provenind din ferme piscicole aparținând vânzătorului; 

e) Fructe și legume uscate ; 

f) Miere și produse apicole – produse și ambalate de către producător ; 

g) Gemuri și conserve – fabricate de vânzător din produse proprii sau producători ; 

h) Lapte – produse de animale înregistrate în gospodăria/ ferma vânzătorului; 

i) Brânză și alte produse lactate .  

j) Ouă – provenind din ferma/ gospodăria vânzătorului ; 

k) Pâine și produse de panificație – fără aditivi, provenind din grâu produs de către vânzător sau alți producători ; 

l) Plăcinte/ Produse coapte – proaspăt coapte și preparate de la zero de către vânzător ;

m)Alte categorii de produse traditionale

(2) Originea produselor: În cadrul pieţei volante îşi pot desfăşura activitatea persoanele care au calitatea de producător, astfel cum sunt aceștia definiti la art. 4, alin. (2).
(3) Producătorii agricoli așa cum sunt definiți la art. 4 alin. 2 lit. a) și b) provenind din alte județe, pot comercializa produse proprii în cadrul pieței volante cu respectarea tuturor cerințelor aplicabile acestora. 
Art. 8. Periodicitatea pieţei şi orarul de funcţionare.

 (1) Piaţa volantă se organizează şi funcţionează in baza unui orar limitat,in zilele de sambata si duminica intre orele 08.00-13.00. 
Art. 9 

(1). Producătorii sunt responsabili pentru calitatea produsele oferite la vânzare în faţa consumatorilor şi a organelor de control şi răspund pentru respectarea prevederilor legale privind igiena, producerea, prelucrarea şi comercializarea produselor, inclusiv în ceea ce priveşte fiscalizarea activităţii. 
(2) Pentru produsele de origine animală destinate comercializării, producătorii au obligaţia de a se înregistra la DSVSA, conform Ordinului ANSVSA nr. 111/ 2008. 
(3) Comercializarea produselor din carne, a laptelui şi a produselor din lapte, a ouălor, pește proaspăt, sărat și/ sau afumat, se va face în locuri special prevăzute cu vitrine frigorifice, asigurându-se respectarea normele de igienă și siguranța alimentelor în vigoare. Produsele lactate se vor acoperi cu tifon curat, capac metalic sau hârtie albă.
4)Vânzarea şi expunerea produselor se face numai pe mesele, standurile şi în locurile atribuite de administratorul pieţei volante.


5)Este interzisă vânzarea produselor şi a mărfurilor pe suprafaţa căilor de circulaţie, trotuare, paviment, stradă, trepte, cât şi în afara sectoarelor aprobate sau alte locuri decât cele atribuite. 
6) În incinta pieţei volante este interzisă practicarea jocurilor de noroc sau comercializarea de substanţe toxice, inflamabile sau explozive, precum şi a armelor de foc şi a muniţiei. 
CAPITOLUL III

PLANUL PIEŢEI
Art. 10. 

Căi principale de acces 
Accesul auto şi pietonal în zonă se face pe principalele cai de acces, alei sau trotuare pietonale sau caile de acces auto existente.
Art. 11. Spaţii de parcare. (1) Producătorii şi cumpărătorii beneficiază de parcarea publica a orasului, în limita locurilor disponibile.
(2) În timpul programului de funcţionare a pieţei volante, utilizarea parcării se face cu obligaţia utilizatorilor de a respecta normele în vigoare privind circulaţia rutieră pe drumurile publice. 
(3) La indicația și sub supravegherea administratorului pieții, producătorii pot parca și în alte locuri amenajate în apropierea pieței. 
(4) Prin grija administratorului pieței platoul rezervat pieței volante va fi eliberat de toate autovehicolele staționate și amenajat cu cel puțin 12 ore înaintea desfașurării activităților comerciale. 
Art. 12. (1) Sectorizarea  pieţei. Piaţa volantă va cuprinde 3 sectoare semnalizate corespunzător şi anume: 

1. Sectorul „Carne, Peste, Lactate, Ouă”

2. Sectorul „Legume, Fructe, Miere, Altele”

3. Sectorul „Panificaţie, Băuturi 
(2) Atunci când situația o impune: sezonicitate, solicitările comercianților/producătorilor și/sau a interesul consumatorilor, este permisă modificarea intersectorială a numărului de locuri fără afectarea capacității maxime.
(3) În conformitate cu prevederile legale în vigoare din totalul spațiilor de vânzare disponibile se alocă producătorilor agricoli care comercializează produse pe bază de atestat de producător și carnet de comercializare a produselor din sectorul agricol. 
(4) În cadrul pieței, pentru fiecare sector de activitate, producătorii de la alineatul (2) vor ocupa spații distincte și vor fi clar evidențiați. 
Art. 13. 

(1) Căile de acces la punctele de vânzare. Accesul cumpărătorilor la punctele de vânzare este pietonal şi se face pe aleile si trotuarele pietonale din zona pietei volante.
(2) în timpul programului de funcţionare a pieţei volante, utilizarea parcării se va face cu obligaţia utilizatorilor de a respecta normele în vigoare privind circulaţia rutieră pe drumurile publice. 
(3) mijloacele de transport aparținând comerciantilor si producătorilor agricoli au acces în zona punctelor de vânzare pentru aprovizionare, inaintea inceperi programului de functionare sau dupa terminarea programului de functionare, după care, vor fi parcate sub îndrumarea reprezentantilor S.C. Piete si Targuri Craiova SRL, în parcarea alocată lor. 
(4) Întârzierea sau nerespectarea indicațiilor reprezentanților S.C. Piete si Targuri Craiova SRL, atrage excluderea din piață. 
Art. 14. Amplasarea structurilor de vânzare. Structurile de vânzare sunt reprezentate de standuri, mese pliante şi vitrine frigorifice, amplasate într-un spaţiu delimitat de administratorul pieței, marcat și numerotat corespunzător. Refuzul comercianților de a se aseza la locurile stabilite de către administratorul pieței atrage excluderea din piața 
Art. 15. Localizarea cântarului pieţei, a grupurilor sanitare şi a celorlalte servicii oferite în cadrul pieţei. 

(1) Cântarul de control pus la dispoziţia publicului de administratorul pieţei se așază în loc vizibil pentru vizitatori. În vederea depistării ușoare a acestuia, administratorul pieței va afișa un anunț în acest sens. Cântarul de control utilizat va fi verificat metrologic conform procedurilor în vigoare. 
(2) Asigurarea grupurilor sanitare se va face cu toalete ecologice conectate la reteaua de canalizare a orasului. 
(3) Împărțirea sectoarelor,dispunerea comerciantilor si a producatorilor agricoli, grupurilor sanitare, a surselor de apă potabilă, a locurilor de depozitare a deşeurilor, a cântarului de verificare, etc., a planului pieței, precum şi a celorlalte servicii oferite în cadrul pieţei se vor realiza prin puncte mobile de informare pentru cumpărători, dispuse astfel încât să poată fi ușor de vizualizat. 
Art. 16. Spaţiile de depozitare a deşeurilor. Administratorul pieţei pune la dispoziţia utilizatorilor pieţei şi a clienţilor suficiente pubele/ tomberoane speciale şi coşuri de gunoi pentru colectarea selectivă a deşeurilor rezultate din activitatea desfăşurată în cadrul pieţei, spaţiul fiind semnalizat corespunzător. 
CAPITOLUL IV

PREZENTAREA ANSAMBLULUI PIEŢEI 
Art. 17. Suprafaţa totală. (1) Piaţa volantă se organizează şi se desfăşoară in locatiile aprobate de Consiliul Local.
Art. 18. Mobilierul utilizat pentru locurile de vânzare oferite pe platoul pieţei volante este compus din mese din lemn, pliante, prevazute cu acoperis cu protectie impotriva precipitatiilor sau UV si vitrine frigorifice.

CAPITOLUL V

ADMITEREA COMERCIANTILOR SI PRODUCĂTORILOR AGRICOLI ÎN PIAŢĂ

Art. 19. (1) Condiții de eligibilitate : În vederea inchirierii unei mese/vitrina frigorifica in piața volantă, comerciantii sau producătorii agricoli vor depune la sediul S.C. Piete si Targuri Craiova SRL, o cerere însoțită de urmatoarele documente, astfel: 
Pentru comercianti (agenti economici) 

· copie C.U.I 

· act constitutiv sau rezolutie eliberate de O.R.C 

· copie BI/CI al asociatului sau administratorului 

· buletinele de verificare metrologica pentru toate cantarele utilizate 
· copie dupa Autorizatia Nationala Sanitara –Veterinara pentru Siguranta Alimentelor (unde este cazul)
b.Pentru producatorii agricoli 

· copie dupa Certificatul de producator ce constituie actul doveditor al provenientei produselor agroalimentare pe baza caruia acestea pot fi comercializate in piete, targuri,oboare sau in alte locuri stabilite de consiliile locale, vizat la zi.

· copie BI/CI al producătorului înscris în certificat

· buletinele de verificare metrologica pentru cantarele utilizate 

· copie dupa Autorizatia Nationala Sanitara –Veterinara pentru Siguranta Alimentelor (unde este cazul)
(2) În cadrul pieţei volante îşi pot desfăşura activitatea persoanele care au calitatea de producător agricol, astfel cum este definit în art. 4, alin. (2).
(3) În cazul prevăzut la art.2 alin. (2) lit. b), producătorii agricoli organizaţi în baza OUG nr. 44/ 2008, cu modificările şi completările ulterioare, prezintă obligatoriu administratorului pieţei extrasul din Registrul agricol emis de primăria în a cărei rază administrativ-teritorială se află ferma/ gospodăria proprie, din care să rezulte suprafaţa de teren agricol cultivată cu culturile de plante aduse la vânzare sau utilizate ca mateii prime şi/ sau efectivele de animale pe care le deţine/ exploatează. În situaţia în care producătorii agricoli menţionaţi desfăşoară acte de comerţ cu alte produse decât cele obţinute din propria fermă/ gospodărie, aceştia nu mai beneficiază de statutul de utilizator al pieţei volante. 
Art. 20. 

(1) Etapa I - Verificarea condiţiilor de eligibilitate ale producătorului şi a declaraţiilor privind produsele se face de către reprezentantii S.C. Piete si Targuri Craiova SRL . 
(2) Etapa II - Verificarea la faţa locului a îndeplinirii condiţiilor menţionate în documentele depuse – efectuată prin sondaj de reprezentanţii S.C. Piete si Targuri Craiova SRL  și/sau instituțiile abilitate conform actelor normative în vigoare. 
(3) În cazul aprobării cererii, va fi emis un document, care atestă calitatea de utilizator al pieţei volante. Lista cu producătorii acceptaţi să comercializeze produsele proprii va fi comunicată în timp util administratorului pieţei, care îi va programa pentru semnarea unui angajament (cu anexe declaraţie pe proprie răspundere privind: calitatea produselor şi a respectării normelor sanitar – veterinare şi de igienă, a condiţiilor de producere, prelucrare şi comercializare, respectare a prevederilor legale şi a tuturor obligaţiilor ce decurg din regulamentul de organizare şi funcţionare, obligaţia de a returna în bună stare bunurile primite în folosinţă gratuită etc.). 
(4) În piaţa volantă atribuirea locurilor publice şi a mobilierului necesar se face producătorilor agricoli eligibili, în limita numărului de puncte de comercializare existente în sectorul din piaţă destinat desfacerii diferitelor categorii de produse, conform prezentului Regulament de Organizare şi Funcţionare. 
(5) În vedere aplicării de programe specifice de marketing și promovare pot fi dezvoltate proiecte in domeniul tehnologie informațiilor și comunicare care să asigure colectarea reacțiilor cumpărătorilor și să permită expunerea produselor și producătorilor în mediul virtual. 
(6) În termen de 7 zile de la aprobarea prezentului regulament se vor elabora și aproba prin dispoziția, administratorului S.C. Piete si Targuri Craiova SRL, proceduri specifice pentru implementarea prezentului Regulament. 
CAPITOLUL VI

SERVICIILE PRESTATE UTILIZATORILOR PIEŢEI

Art. 21. 

S.C. Piete si Targuri Craiova SRL, va asigura următoarele servicii/ facilităţi, potrivit legii, după cum urmează: 

a) Dotarea pieţei cu mese pliante, scaune, umbrele, vitrine frigorifice, etc. necesare bunei desfăşurări a activităţii comerciantilor si producătorilor în piaţa volantă; 

b) Spaţii pentru depozitarea dotărilor necesare bunei funcţionări a pieţei, a materialelor de curăţenie şi întreţinere etc.; 

c) Un loc de amplasare a cântarului de control al pieţei; 

d) Puncte de colectare selectivă a deşeurilor rezultate din activitatea comercială (hârtie, sticlă, plastic, biodegradabile); 

e) Punct cu mijloace iniţiale de intervenţie pentru PSI; 

f) Grupuri sanitare/toalete ecologice; 

g) Servicii de salubrizare a platoului pieţei în timpul şi după încheierea programului de funcţionare; 

h) Servicii de informare, consiliere, sprijin pentru îmbunătăţirea activităţii producătorilor şi a pieţei volante şi servicii de promovare a produselor şi proiectului. 

Art. 22. Tarife  (1)  Atat comerciantii (agenti economici) cat si producătorii agricoli vor achita un tarif unic de inchiriere, care constituie venit la bugetul propriu al S.C. Piete si Targuri Craiova SRL . 
CAPITOLUL VII

DREPTURILE ŞI OBLIGAŢIILE UTILZATORILOR PIEŢEI

Art. 23. Utilizatorii pieţei volante au următoarele drepturi: 

a) să se poată informa asupra condiţiilor de funcţionare a pieţei volante, a produselor comercializate în piaţă, a programului de funcţionare, etc.; 

b) cumpărătorii şi producătorii vor avea acces gratuit la cântarul de control al pieţei; 

c) să utilizeze parcarile publice din zona, cu obligaţia utilizatorilor de a respecta normele în vigoare privind circulaţia rutieră pe drumurile publice

d) să aibă acces la toate serviciile oferite de administratorul pieţei; 

e) să utilizeze toate dotările şi echipamentele puse la dispoziţie de administratorul pieţei (mese, scaune, vitrine frigorifice, echipament de protecţie, etc.); 

f) să se adreseze pentru orice problemă, în legătură cu buna desfăşurare a activităţii lor, administratorului pieţei sau reprezentanţilor S.C. Piete si Targuri Craiova SRL . 

Art. 24. Utilizatorii pieţei volante au următoarele obligaţii: 

a) De fiecare dată când participă la piaţa volantă, comerciantii si producătorii trebuie să deţină şi să prezinte reprezentanţilor S.C. Piete si Targuri Craiova SRL sau administratorului pieţei volante următoarele documente, care se consemnează într-un registru de evidenţă: 

- documentul de înregistrare sanitară veterinară şi pentru siguranţa alimentelor pentru activitatea de vânzare directă de produse primare şi/sau vânzare cu amănuntul a produselor alimentare, conform Ordinului ANSVSA nr. 111/ 2008 şi Ordinului ANSVSA nr. 34/ 2008 si a altor prevederi legale in vigoare; 

- documente care să ateste starea de sănătate a personalului care comercializează produsele – analize medicale periodice; 

- carnet de sănătate al animalelor sacrificate, vizat de medicul veterinar din zonă; 

- certificat de sănătate publică veterinară pentru carnea proaspătă. 

b) Producătorii/comerciantii/personalul angajat al acestora trebuie să respecte cerinţele legale de igienă şi sănătate; 

c) Producătorii si comerciantii trebuie să afişeze documentul care atestă statutul de utilizator al pieţei volante, denumirea produsului şi a preţurilor pentru produsele oferite la vânzare conform prevederilor legale, numele/denumirea, numărul şi data atestatului de producător, nr. autorizaţiei pentru persoanele înregistrate la Registrul Comerţului, zona de provenienţă, adresa şi datele de contact, calitatea produsului: natural, produs în ferma/gospodăria proprie, ecologic, tradiţional – conform atestatului deţinut; acestea se vor afişa la loc vizibil, uşor de citit; 

d) Producătorii si comerciantii trebuie să păstreze în bună stare mesele, scaunele, vitrinele frigorifice, etc. primite în folosinţă şi să le restituie administratorului pieţei la plecare, curăţate şi igienizate; în cazul deteriorării mobilierului/ materialelor primite, producătorii vor suporta costul reparaţiilor/ înlocuirii acestora, în caz contrar administratorul pieţei volante va rezilia unilateral contractul cu utilizatorul respectiv şi implicit, va retrage statutul de utilizator al pieţei volante, fără ca acesta să poată redobândi această calitate; 

e) Producătorii si comerciantii vor efectua cântărirea sau măsurarea produselor numai cu mijloace proprii de măsurare, legale, verificate metrologic; 

f) Producătorii si cmerciantii trebuie să etaleze instrumentele de măsură şi să folosească numai cântare verificate din punct de vedere metrologic, având obligaţia de a dispune de buletin de verificare metrologică valabil; producătorii agricoli trebuie să deţină cântare verificate metrologic; în cazul în care mijloacele de măsurare aparţinând producătorului nu au buletin de verificare metrologică în termen şi nu sunt adecvate scopului, vor fi obligaţi să părăsească piaţa volantă; 

g) Producătorii si comerciantii trebuie să menţină permanent curăţenia la locul de vânzare şi în jurul acestuia, să colecteze selectiv deşeurile rezultate din activitatea proprie şi să le transporte la locurile special amenajate în cadrul pieţei, ori de câte ori este cazul, în conformitate cu normele de colectare selectivă a deşeurilor; 

h) Producătorii si comerciantii nu pot expune produsele în afara locului de vânzare alocat; 

i) Producătorii si comerciantii trebuie să ducă la îndeplinire dispoziţiile legale referitoare la situaţiile de urgenţă (P.S.I.) în spaţiul alocat desfăşurării activităţii şi să respecte prevederile legale privind sănătatea şi securitatea în muncă; 

j) Producătorii si comerciantii trebuie să îşi asigure echipamentul de protecţie adecvat, conform prevederilor legale (halat, şorţ, mănuşi, bonetă, etc.); 

CAPITOLUL VIII

DREPTURILE ŞI OBLIGAŢIILE INSPECTORULUI/INSPECTORULUI DE SPECIALITATE CU ATRIBUTII DE ADMINISTRARE A PIEŢEI

Art. 25. (1) Reprezentanţii  pieţei volante desemnaţi, vor verifica şi vor întocmi un registru de evidenţă privind următoarele aspecte: 

a) dacă utilizatorii pieţei au calitatea de producător conform prevederilor legale (certificat de producător valabil pentru anul agricol în curs, cu sau fără viză de la forma asociativă din care face sau nu parte, autorizaţie valabilă), 

b) dacă deţin atestatele pentru categoriile de produse afişate (de produs ecologic, tradiţional etc.), 

c) dacă au buletin valabil de verificare metrologică pentru aparatele de cântărire, 

d) dacă au documentul de înregistrare sanitară veterinară şi pentru siguranţa alimentelor pentru activitatea de vânzare directă de produse primare şi/sau vânzare cu amănuntul a produselor alimentare, 

e) dacă au afişat datele şi informaţiile obligatorii la stand şi veridicitatea acestora. 
(2) Reprezentanţii  pieţei nu vor permite accesul altor persoane să comercializeze în perimetrul pieţei volante decât celor înscrise pe lista comunicată de S.C. Piete si Targuri Craiova SRL . 

(3) Reprezentantul desemnat al S.C. Piete si Targuri Craiova SRL , are următoarele obligaţii: 

a) să afişeze la loc vizibil si în mod lizibil regulamentul de organizare şi funcţionare a pieţei volante, programul de funcţionare a pieţei, preţurile orientative ale produselor oferite la vânzare în piaţa volantă, precum şi alte informaţii utile pentru cumpărători şi producători; 

b) să sprijine organele de control autorizate; 

c) să controleze dacă mijloacele de cântărire, proprietatea producătorilor si comerciantilor, sunt verificate din punct de vedere metrologic şi să interzică folosirea celor care nu corespund prevederilor legale în domeniu (le va recomanda utilizarea cântarelor cu marcaj pentru conformitate); 

d) să asigure gratuit cântar de control pentru verificarea de către cumpărători a corectitudinii cântăririlor; 

e) să asigure, prin personal specializat şi, dacă este cazul, împreună cu reprezentanţii organelor abilitate, menţinerea ordinii, siguranţei şi liniştii publice şi a fluidităţii traficului în zonă; în acest sens, persoanele responsabile supraveghează organizarea şi funcţionarea pieţei volante şi atenţionează utilizatorii şi administratorul pieţei cu privire la eventualele nereguli constatate; 

f) să asigure salubrizarea şi pe timp de iarnă, deszăpezirea pieţei zilnic şi ori de câte ori este necesar; 

g) să asigure grupuri sanitare/ toalete ecologice, depozitarea şi colectarea selectivă a deşeurilor, servicii de consiliere şi informare; 

h) să asigure delimitarea spaţiilor în care se organizează şi funcţionează piaţa volantă, prin marcaje corespunzătoare şi garduri mobile, după caz; 

i) să amplaseze panourile informative cu programul de funcţionare a pieţei volante şi să afişeze la loc vizibil orice modificare sau completare a acestuia; 

j) să ia măsurile legale pentru respectarea cerinţelor privind securitatea şi sănătatea în muncă a producătorilor si comerciantilor, PSI, gestionarea situaţiilor de urgenţă şi protecţia mediului 
CAPITOLUL IX
SANCTIUNI
Art. 26.

(1) Inspectorul/inspectorul de specialitate cu atributii de administrare va intocmi un registru special in care va nota abaterile agentilor economici, producătorii agricoli si persoanele fizice care desfasoara activitati comerciale in Piata Centrala.

Art. 27 Sanctiunile se vor aplica de catre administratorul SC PIETE SI TARGURI CRAIOVA SRL conform procedurilor interne;
Art. 28 Se interzic urmatoarele fapte:
1) neafisarea prețurilor in conformitate cu prezentul regulament (daca este cazuil);
2) folosirea cântarelor neverificate din punct de vedere metrologic;

3) nementinerea curateniei la locul de vanzare si in jurul acestuia ; 

4) expunerea si comercializarea marfurilor in afara locului de vanzare alocat;

5) vanzarea produselor pe trotuare, cai de access sau pe spatiile dintre randurile de mese, altele decat cele repartizate;

6) introducerea sau depozitarea pe timp de noapte a unor obiecte ce nu apartin SC PIETE SI TARGURI CRAIOVA SRL;

7) comercializarea si consumul de bauturi alcoolice în incinta pietei in alte locuri decat cele special amenajate;

8) fumatul in incinta pietei volante, cu exceptia locurilor special amenajate;

9) improvizatiile facute la instalatia electrica si la mobilierul destinat comercializarii;

10) mutarea, modificarea , degradarea, sau distrugerea mijloacelor fixe sau obiecte de inventar care apartin  SC PIETE SI TARGURI CRAIOVA SRL;

11) nedetinerea la punctul de comerciaizare a acordului incheiat cu SC PIETE SI TARGURI CRAIOVA SRL (unde este cazul);

12) subînchirierea totala sau partiala a locului la o terta persoana ;

13) provocarea sau participarea la scandaluri, stări conflictuale, tulburarea ordinii și liniștii publice, insultele și jignirile aduse oricăror persoane (cumpărători,comercianti, producători agricoli, personalul SC PIEȚE ȘI TÂRGURI CRAIOVA SRL și a organelor de control);

14) refuzul de a prezenta oricăror persoane cu atribuții de control conform legislației in vigoare sau a prezentului regulament, documentele prin care fac dovada achitării contravalorii taxelor de comercializare;

15) persoanele care perturba activitatea, sunt recalcitrante sau refuza sa plateasca tariful aferent activitatilor desfasurate li se interzice accesul in piata pe o perioada nedeterminata, sau pana la ridicarea interdictiei de catre inspectorul/inspectorul de specialitate cu atributii de administrare al pietei sau a unei persoane din conducerea societatii.
Art. 29

(1) In natura in care faptele de mai sus nu constituie elementele unei contraventii sau infractiuni prevazute legea speciala, acestea atrag urmatoarele sanctiuni:

1) Avertisment scris
2) Interzicerea desfasurarii oricaror activitati comerciale pentru o perioada de 30 de zile

3) Interzicerea desfasurarii oricaror activitati comerciale pentru o perioada de 3 luni de zile

4) Interzicerea desfasurarii oricaror activitati comerciale pentru o perioada de 12 luni de zile

5) Interzicerea desfasurarii oricaror activitati comerciale pe termen nelimitat in Piete si Targul Municipal Craiova.
CAPITOLUL X

DISPOZIŢII  TRANZITORII  FINALE

Art. 30. Se interzice cedarea folosinţei locului de vânzare şi a mobilierului aferent prin contract de împrumut de folosinţă (comodat), prin orice forme de contracte cu terţi. 
Art. 31. Prevederile prezentului Regulament se completează cu actele normative incidente în vigoare. 

PREŞEDINTE DE ŞEDINŢĂ,
Silviu Ionuț DUMITRACHE


